Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: 147/1992. (XI. 6.) Korm. rendelet alapján az ingatlankataszterben szerepelnek. Ezen ingatlanok értékét az 1/2002. (BK
Paragraph Index: 2867

c) Az 1. pontja a következõ m) alponttal egészül ki: „m) Egyéb hosszú lejáratú követelésként kell kimutatni az éven túli részletre, az éven túli halasztott fizetéssel történõ értékesítés miatti követeléseket. A számviteli törvény elõírásai szerint a pénzügyi lízing esetén a lízingbeadónál a követelések közé kell felvenni (tõkeváltozással szemben) a lízingszerzõdés tárgyát képezõ, a lízingbe vevõ részére beszerzett és a lízingbe vevõ könyveiben beruházásként elszámolandó eszközöknek a lízingbeadó által a lízingbe vevõ felé számlázott (a fizetendõ általános forgalmi adót nem tartalmazó) összegét, illetve az eladó által a lízingbe vevõ felé számlázott, a lízingbeadó által pénzügyileg rendezett, elõzetesen felszámított — levonható — általános forgalmi adót nem tartalmazó összegét. Az így felvett követelések összegét a megfizetett lízingdíjnak a lízingszerzõdésben meghatározott összegével (a kamat nélküli törlesztõ-részlettel) csökkentetten kell a mérlegbe beállítani.”

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes